स्वदेशी चीजें अपनाने का संकल्प
स्वदेशीजागरण मंच ने एसएल बावा डीएवी कॉलेज से राष्ट्रीय स्वदेशी सुरक्षा अभियान की शुरूआत की। प्रिंसिपल डॉ. वरिंदर भाटिया और स्टाफ ने हस्ताक्षर करके स्वदेशी चीजें अपनाने और दूसरों को भी इस्तेमाल करवाने का संकल्प लिया।
प्रिंसिपल ने कहा कि साल 2015-16 में भारत से सिर्फ 9 अरब डॉलर का निर्यात चीन को किया गया था, जबकि 61.8 अरब डॉलर का आयात हुआ। इस कारण हमें काफी आर्थिक नुकसान हुआ है। 52.8 अरब डॉलर का व्यापार घाटा होने से देश पर विदेशी कर बढ़ रहा है, इसलिए हमें चाइना की बनी वस्तुएं नहीं खरीदनी चाहिए। इकनॉमिक्स के प्रोफेसर डॉ. मुनीष यादव ने कहा कि चाइना इकॉनामिकली और पॉलीटिकल की दुश्मन है। देश की डिवेलपमेंट के लिए भारत में बना सामान ही खरीदना चाहिए क्योंकि अगर हम अपने देश में बना सामान ही खरीदेंगे तो हमारा पैसा हमारे देश में ही रहेगा। पाकिस्तान को समर्थन देने वाले चीन की बनी वस्तुओं का बहिष्कार करके उसे मुंह तोड़ जवाब देना चाहिए। उन्होंने कहा कि चाइनीज वस्तुएं भारत में आने के कारण भारत देश के लोगों का रोजगार कम हो गया है क्योंकि चीन की वस्तुएं सस्ती होती हैं, इसलिए देश के लोगों का रुझान चीन की वस्तुओं की तरफ ज्यादा हो रहा है।
प्रो. राजीव मेहता ने कहा कि हम चाइना की बनी सस्ती टेक्नोलॉजी की तरफ जाते जरूर हैं लेकिन चीन की चीजें स्पेसिफिक नहीं हैं। इस बात का महात्मा गांधी की हिंद स्वराज किताब में भी जिक्र है। इस दौरान अमरजोत सिंह वालिया संयोजक सतगुरु राम सिंह मंडल, आशीष सैली नगर संयोजक, अभि भाटिया मौजूद थे।
hin_Deva hin_Deva hin_Deva hin_Deva